kardosdrur/scandi-wiki huggingface dataset:
Ronny Emborg

Ronny Emborg (født 29. december 1982) er en dansk gourmetkok.
Han er uddannet på Molskroen fra 2000-2004. Umiddelbart efter blev han kok på Kongeskibet Dannebrog. Derefter blev han souschef på Hotel d'Angleterre. Han blev valgt som assistent til verdensmesterskabet for kokke, Bocuse d'Or, og vandt en bronzemedalje i 2005 og blev fast mand på landsholdet.

I 2007 blev han årets kok i Danmark, mens han var souschef på Restaurant Geranium. 

Ronny Emborg arbejdede et år i Spanien på Hacienda Benazuza el Bulli Hotel, Mugartiz og El Bulli.

I juni 2009 blev han øverste chef på Restaurant AOC, hvor han indførte sit sensoriske køkken. Guide Michelin tildelte restauranten dens første stjerne kort efter. Han blev også souschef på Thomas Hermans restaurant Herman.

Ronny Emborg arbejder også ude i verden som gæstekok, holder foredrag og viser eksempler på sin sensoriske køkkenkunst. Han blev køkkenchef for Hotel d'Angleterres restaurant Marchal i 2013, hvor han var indtil 2015. Emborg er i dag bosat og arbejder i New York.

Hæder 
 Bronze Bocuse d'Or 2005
 Årets kok i Danmark i 2007

Referencer

Eksterne henvisninger 
 Official website
 Troldmandens lærling - Berlingske Tidende, 26. marts 2013
 Ronny Emborg ny køkkenchef på d'Angleterre - AOK, 11. januar 2013 
 Hemmeligheden bag Danmarks nye kometkok - BT, 16. marts 2010
 On the Road with Chef Ronny Emborg - 30. november 2012

Kokke fra Danmark
Personer fra København
Restauratører fra Danmark
Hofembedsmænd fra Danmark
Jotvingere

Jotvingerne eller sudoverne (; ; ,  (), ) var et baltisk folkeslag, der var bosat i det nuværende sydlige Litauen. De talte jotvingisk, et vestbaltisk sprog man kender forholdsvis lidt til i dag.

Geografi 

Jotvingerne boede i området af Sudovia og Dainava (Jotvingia), syd vest for det øvre løb af floden Nemunas i området mellem de nuværende byer Marijampolė, Merkinė i Litauen, Slonim, Kobryn i Hviderusland, Białystok og Ełk i Polen. I dag svarer dette område til dele af Dzūkija og Suvalkija i Litauen, dele af Hrodna og Brest oblast i Hviderusland og voivodskabet Podlasie i Polen.

Historie 

Jotvingia omtales som "terra Sudorum" af Vytautas den Store i et brev til kejser Sigismund den 11. marts 1420. 

Fra år 700 var der kampe mellem jotvingerne og deres slaviske naboer, med gentagene angreb fra begge sider.

I 1260 rejste litauerne sig mod den Tyske Orden, der var blevet inviteret af hertug Konrad I af Masovien samme år for at kæmpe mod den baltiske stamme preusserne. Jotvingerne støttede forsvaret mod den Tyske Orden og angreb dybt ind i de tyske erobringer i 1270-erne, hvor en angribende jotvingiansk hær blev besejret. Fra 1281 satte Ordenen med hele sin militære styrke ind på at nedkæmpe den jotvingiske høvdings (jotvingisk: Skomantas) () forsvar. Fyrsten måtte kapitulere i 1283 og konverterede til kristendommen. Han og hans efterkommere fik lov at beholde deres jord og blev optaget i den højere preussiske adel, mens en del af jotvingere blev solgt slaver, 1.600 blev genbosat i Samland, og en del af jotvingere forblev i deres hjemstavn, blev efterfølgende kristnet og germaniseret.

Eksterne henvisninger

Marija Gimbutas bog The Balts, med kort .

Baltere
Tidligere folkeslag i Baltikum
Kontinentale USA

Det kontinentale USA betegner de 48 sammenhængende delstater i USA som ligger mellem Canada i nord og Mexico i syd. Dette omfatter alle landets delstater bortset fra Alaska og Hawaii.

Det kontinentale USA har et areal på 8.080.464,3 km² og et indbyggertal på 306.675.006 (folketælling 2010). Dette udgør 83,65 % af landets totale areal og 99,33 % af det totale indbyggertal.

Siden Alaska ligger på det nordamerikanske fastland er udtrykket «det kontinentale USA» ret misvisende. Begrebet opstod før Alaska fik delstats-status i 1959, og der er derfor historiske årsager til at Alaska normalt ikke regnes med. Begrebet the contiguous United States («det sammenhængende USA») bruges nogen gange hvis man vil være helt præcis. Sidstnævnte begreb ligger til grund for forkortelsen CONUS, som bruges af USA's forsvar til at beskrive de sammenhængende 48 delstater.

I de oversøiske amerikanske områder (Hawaii og andre mindre territorier) bruges ofte the U.S. Mainland («fastlands-USA») til at beskrive de 48 sammenhængende delstater.

Det kontinentale USA dækker over fire tidszoner: Pacific Time (UTC-8), Mountain Time (UTC-7), Central Time (UTC-6) og Eastern Time (UTC-5). 

Oversat fra norsk Wikipedia.

Kilder 

USA's geografi
Italien ved sommer-OL 2012

Italien deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Anthony Davis

Anthony Davis Jr. (født 11. marts 1993 i Chicago) er en amerikansk basketballspiller som spiller for Los Angeles Lakers  i National Basketball Association (NBA). Hans spiller som Power Forward og alternativt som Center. Davis spillede college basket i Kentucky indtil han meldte sig til NBA draften som 19 årig, og blev valgt af Hornets som 1 overall pick i 2012. Davis blev NBA All-star i 2014, og blev hurtigt anerkendt for sit overbevisende forsvarsspil. I sæsonen 2014-15, har han snittet NBA's højeste PER, og betragtes som kandidat til Most Valuable Player prisen.

Landsholdet 
Anthony Davis var med til OL 2012 for U.S.A's landshold. Han var med til at vinde guldmedaljerne som den første uden NBA erfaring siden Emeka Okafor. Han blev dog kun sendt på banen når kampen var afgjort.

Basketballspillere fra USA
Hrodna voblast

Hrodna voblast (, ; , ) er en af Hvideruslands seks voblaster. Voblastens administrative center er placeret i byen Hrodna. Voblasten har (2012) indbyggere og et areal på  km². Hrodna voblast ligger i det vestlige Hviderusland med grænse til Polen og Litauen.

De største byer i voblasten er Hrodna (), Lida (), Slonim (), Vawkavysk () og Smarhon ().

Eksterne henvisninger 

 Voblastens officiel hjemmeside

Etableret i 1944
Wimbledon-mesterskaberne 1888

Wimbledon-mesterskaberne 1888 var den 12. udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien i perioden 9. – 16. juli 1888.

I herresingle sejrede Ernest Renshaw efter sejr over Herbert Lawford på 6-3, 7-5, 6-0. Ernest Renshaw vandt også herredoubletitlen sammen med sin tvillingebror William Renshaw, som i finalen vandt over Herbert Wilberforce og Patrick Bowes-Lyon med 2-6, 1-6, 6-3, 6-4, 6-3. I damesingle vandt Lottie Dod i udfordringsrunden for andet år i træk med 6-3, 6-3 over Blanche Hillyard.

Resultater

Herresingle 

Turneringen havde deltagelse af 25 spillere. Mesterskabet blev afgjort i udfordringsrunden, hvor den forsvarende mester, Herbert Lawford, tabte til vinderen af All Comers-turneringen, Ernest Renshaw, med 6-3, 7-5, 6-0. Dermed vandt Ernest Renshaw sin første og eneste Wimbledon-titel i herresingle. I All Comers-finalen havde Renshaw vundet med 7-9, 6-1, 8-6, 6-4 over Ernest Lewis.

Alle kampe blev spillet bedst af fem sæt, der skulle vindes med mindst to overskydende partier.

Udfordringsrunden 

I "udfordringsrunden" vandt vinderen af All Comers-finalen, Ernest Renshaw, over den forsvarende mester, Herbert Lawford, 6-3, 7-5, 6-0.

All comers-turneringen

Damesingle 

Damesingleturneringen havde deltagelse af seks spillere, og alle kampene blev spillet bedst af tre sæt, der skulle vindes med mindst to overskydende partier. Turneringen blev vundet af Lottie Dod, der havde vundet all comers-turneringen, og som i udfordringsrunden vandt 6-3, 6-3 over den forsvarende mester Blanche Hillyard, og som dermed vandt den første af sine fem Wimbledon-titler.

Udfordringsrunden

All comers-turneringen

Herredouble 

Herredoubletitlen blev vundet af William og Ernest Renshaw, som i udfordringsrunden vandt over Herbert Wilberforce og Patrick Bowes-Lyon med 2-6, 1-6, 6-3, 6-4, 6-3, og som dermed vandt titlen for fjerde gang.

Kilder / eksterne henvisninger 
 The Championships, Wimbledon 
 Tennis Archives - Wimbledon 1888 
 ScoreShelf.com - Wimbledon 1888

1888
Tennis i 1888
Elektrohydrodynamisk-lifter

En elektrohydrodynamisk-lifter, EHD-lifter eller blot lifter er et luftfartøj, der drives frem ved ionisering af luftmolekyler, der accelereres gennem et elektrisk felt med høj gradient (koronaudladning), et såkaldt elektrohydrodynamisk apparat (eller forkortet: EHD-drev). Det er således et ion-drevet luftfartøj, der bl.a. anvender en linear koronamotor til at producere fremdrift eller dynamisk opdrift, uden at anvende nogen forbrænding eller bevægelige dele. 

Den tilsvarende engelske term "ionocraft" daterer tilbage til 1960'erne, en æra i hvilken EHD-eksperimenter var på deres højeste. Lifteren består i grundlæggende form af bare to parallelle elektroder - den ene i form af en tynd ledende metaltråd og den anden udformet som et ledende net, rør eller folie med bløde runde overflader. Når sådan et arrangement fødes med højspænding på flere kilovolt, producerer lifteren fremdrift. Den elektrostatiske lifter udgør en del af EHD-fremdrift-familien, men er et specialtilfælde, fordi ioniserings- og accelerationstrinnene kombineres til ét enkelt trin. Lifteren er ikke (kun) en traditionel ion-motor, da en stor del af dens fremdrift opnås gennem ionernes skubben til mange neutrale luftmolekyler. Samme luftstrømseffekt kan mærkes på en ionisk luftrensers elektrode.

Liftere er populære projekter for studerende på naturvidenskabsfestivaler. De er også populære blandt antigravitationstilhængere eller såkaldte "elektrogravitations"-fortalere, specielt på internettet.

Termen "lifter" (dansk "løfter") er en præcis betegnelse, fordi enheden ikke er en antigravitationsenhed, men producerer løft (opdrift) på samme måde som en raket fra reaktionskrafter, grundet accelerering af en nedadrettet ioniseret luftstrøms skubben til mange luftmolekyler. Lifteren kan faktisk være mere fremdriftseffektivt end en jetmotor.

Den elektrostatiske lifter blev opfundet af Alexander Prokofieff de Seversky i 1964. Laboratoriedemonstrationer godtgjorde dengang, at det krævede en effekt på 90 watt (90 Joule/sekund) for at holde 60 gram i luften, hvilket kan omregnes til ca. 0,7 Newton/kW. MIT er kommet frem til, at et lifter-drev kan yde en fremdrift på op til 110 Newton/kW.

Se også 
 Magnetoplasmadynamikdrev

Kilder/referencer 

 Electrostatic Antigravity on NASA's "Common Errors in propulsion" page
 NASA: Asymmetrical Capacitors for Propulsion 
 http://www.nasa.gov/centers/glenn/technology/Ion_Propulsion1.html 
 Tajmar, M., "The Biefeld-Brown Effect: Misinterpretation of Corona Wind Phenomena". AIAA Journal, Vol 42, pp 315–318 2004.
 DR Buehler, Exploratory Research on the Phenomenon of the Movement of High Voltage Capacitors . Journal of Space Mixing, 2004
 FX Canning, C Melcher, E Winet, Asymmetrical Capacitors for Propulsion . 2004.
 GV Stephenson The Biefeld Brown Effect and the Global Electric Circuit. AIP Conference Proceedings, 2005.

Eksterne henvisninger

 fysikbasen.dk: Elektrostatisk lifter
 JLN Labs: The Worldwide Lifters replications 

Elektrostatiske motorer
Slonim

Slonim (, ; ; ; ) er en by i Hrodna voblast, Hviderusland, hovedstad i Slonim rajon. Byen har (2014) og ligger 143 km sydøst for Hrodna.

Eksterne henvisninger 

 Officiel hjemmeside 
 Fotos på Radzima.org

Byer i Hrodna voblast
Japan ved sommer-OL 2012

Japan deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Bermuda ved sommer-OL 2012

Bermuda deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
Bermuda ved sommer-OL
Alonzo Mourning

Alonzo Harding Mourning Jr. (født 8. februar 1970) er en tidligere professionel basketballspiller som sidst spillede for Miami Heat i National Basketball Association (NBA). Mourning spillede Center og var berygtet som en af de bedste defensive spillere i ligaen. Han vandt NBA Defensive Player of the Year to gange, og har flere gange i sin karriere snittet de 10 rebounds som betragtes som vitalt for en god center. Alonzo var gennem hele sin karriere plaget af skader. Han pensionerede sig selv i 2008, da han spillede i Miami Heat. Senere pensionerede Miami Heat hans trøjenummer for trofast tjeneste og sublimt spil. I løbet af sin karriere spillet han også for Charlotte Hornets (senere Charlotte Bobcats) og New Jersey Nets (senere Brooklyn Nets). Mourning lavede i løbet af hans karriere flere tilbagevendelser til ligaen, men skader forhindrede ham i virkelig at få succes med det.

I 2014 blev Mourning optaget i Naismith Memorial Basketball Hall of Fame.

Klubber 
 Charlotte Hornets (1992-1995)
 Miami Heat (1995-2002)
 New Jersey Nets (2003-2004)
 Miami Heat (2005-2008)

U.S.A's Basketlandshold 
"Zo" var et stort aktiv for U.S.A og var med til at vinde guldmedaljen ved OL i Sydney 2000. Han vandt også en bronze og en guldmedalje ved Verdensmesterskaberne. Bronze i 1990 i Argentina og guld i 1994 i Canada.

Eksterne henvisninger 

Basketballspillere fra USA
Medlemmer af Naismith Memorial Basketball Hall of Fame
Olympiske mestre fra USA
Medaljevindere ved sommer-OL 2000
Agly

Agly (, ) er en flod i Roussillon i det sydlige Frankrig med en længde på 81,7 kilometer, som løber ud i Middelhavet.

Geografi 
Agly har sit udspring ved Col de Linas nordøst for Pech de Bugarach i landskabet Corbières. Udspringet ligger i departementet Aude, men størstedelen af dens løb går gennem Pyrénées-Orientales. Fra sit udspring løber den syd og sydøst gennem Gorges de Galamus og ned til Cassagnes, hvor den er opdæmmet og danner søen Lac de Caramany. Herfra løber den overvejende mod nordøst og øst til udmundingen i Middelhavet.

Agly løber gennem følgende byer:

 Saint-Paul-de-Fenouillet
 Latour-de-France
 Estagel
 Cases-de-Pène
 Espira-de-l'Agly
 Rivesaltes
 Saint-Laurent-de-la-Salanque
 Torreilles

De vigtigste bifloder er:

 Boulzane
 Désix
 Maury
 Verdouble
 Roboul

Vandmængden i Agly varierer meget. Der er mest vand om vinteren og foråret, mens den om sommeren kan udtørre helt.

Dæmningen ved Caramany blev taget i brug i november 1994. Den er 55 m høj og 260 m lang. Den samlede kapacitet er 30 millioner m3. Den benyttes som vandreservoir og som beskyttelse mod oversvømmelse ved kraftige regnfald. Den fyldes typisk fra april til juni, tømmes fra juli til september og er næsten tom resten af året.

Kilder

Eksterne henvisninger 

 Sandre

Floder i Frankrig
Kobryn

Kobryn (, ; , ; ) er en by i Brest voblast i Hviderusland, der er hovedstad i Kobryn rajon.

Byen ligger i det sydvestlige hjørne af Hviderusland, hvor Mukhavets floden og Dnepr-Bug kanalen mødes. Byen ligger cirka 52 km øst for byen Brest, er stationby på Brest-Homel jernbanestrækningen, ligger ved europavej E30, samt Dneprowsko Bugskij-kanal. Kobryn har  indbyggere.

Referencer

Eksterne henvisninger 

 
 Photos on Radzima.org
 Jewish Kobrin – Your Virtual Shtetl
 En virtuel rundtur i byen på sitet Tourist Kobrin

Byer i Brest voblast
Wimbledon-mesterskaberne 1889

Wimbledon-mesterskaberne 1889 var den 13. udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien i perioden 1. – 13. juli 1889.

I herresingle vandt William Renshaw sin syvende og sidste titel efter sejr over den forsvarende mester Ernest Renshaw på 6-4, 6-1, 3-6, 6-0. William Renshaw vandt også herredoubletitlen sammen med sin tvillingebror Ernest Renshaw, som i besejrede Ernest Lewis og George Hillyard med 6-4, 6-4, 3-6, 0-6, 6-1. I damesingle vandt Blanche Hillyard i med 4-6, 8-6, 6-4 over Lena Rice.

Resultater

Herresingle 

Turneringen havde deltagelse af 25 spillere. Mesterskabet blev afgjort i udfordringsrunden, hvor den forsvarende mester, Ernest Renshaw, tabte til sin tvillingebror og vinder af All comers-turneringen, William Renshaw, med 6-4, 6-1, 3-6, 6-0. Dermed vandt William Renshaw sin syvende og sidste Wimbledon-titel i herresingle. I All comers-finalen havde William Renshaw vundet finalen med 3-6, 5-7, 8-6, 10-8, 8-6 over Harry Barlow.

Alle kampe blev spillet bedst af fem sæt, der skulle vindes med mindst to overskydende partier.

Udfordringsrunden 

I "udfordringsrunden" vandt vinderen af All comers-finalen, William Renshaw, over den forsvarende mester, Ernest Renshaw, 6-4, 6-1, 3-6, 6-0.

All comers-turneringen

Damesingle 

Damesingleturneringen havde deltagelse af seks spillere, og alle kampene blev spillet bedst af tre sæt, der skulle vindes med mindst to overskydende partier. Turneringen blev vundet af Blanche Hillyard, der havde vundet all comers-turneringen efter finalesejr på 4-6, 8-6, 6-4 over Lena Rice, og som i vandt udfordringsrunden på walkover, eftersom den den forsvarende mester, Lottie Dod, ikke forsvarede titlen. Dermed vandt Blanche Hillyard den anden af sine seks Wimbledon-titler i damesingle.

Udfordringsrunden

All comers-turneringen

Herredouble 

Herredoubletitlen blev vundet af tvillingebrødrene William og Ernest Renshaw, som i udfordringsrunden vandt over Ernest Lewis og George Hillyard med 6-4, 6-4, 3-6, 0-6, 6-1, og som dermed vandt titlen for femte og sidste gang.

Kilder / eksterne henvisninger 
 The Championships, Wimbledon 
 Tennis Archives - Wimbledon 1889 
 ScoreShelf.com - Wimbledon 1889

1889
Tennis i 1889
The Rose That Grew from Concrete

The Rose That Grew from Concrete er et album udgivet af Tupac Shakur i 2000.

Trackliste 
 "Tupac Interlude" – 0:57 
 "Wake Me When I'm Free" (featuring Babatunde Olatunji) – 5:52 
 "Can U C the Pride in the Panther (Male Version)" (featuring Mos Def) – 2:57
 "When Ure Heart Turns Cold" (featuring Sonia Sanchez) – 1:38
 "U R Ripping Us Apart!!!" (featuring Dead Prez) – 3:04
 "Tears of a Teenage Mother" (featuring Jasmine Guy) – 0:39 
 "God" (Featuring Reverend Run) – 0:47
 "And Still I Love You" (featuring Red Rat) – 3:03
 "Can U C the Pride in the Panther (Female Version)" (featuring Mos Def) – 4:54
 "If There Be Pain" (featuring Providence & RasDaveed El Harar) – 4:32 
 "A River That Flows Forever" (featuring Danny Glover og Afeni Shakur) - 2:20
 "The Rose That Grew from Concrete" (featuring Nikki Giovanni) - 2:35 
 "In The Event of My Demise" (featuring The Outlawz) - 4:41
 "What of a Love Unspoken" (featuring Tre) - 3:16
 "Sometimes I Cry" (featuring Dan Rockett) - 3:10
 "The Fear in the Heart of Man" (featuring Q-Tip) - 4:16
 "Starry Night" (featuring Quincy Jones, Mac Mall & Rashida Jones) - 4:33
 "What of Fame?" (featuring Russell Simmons) - 0:21
 "Only 4 the Righteous" (featuring Rha Goddess) - 2:29
 "Why Must You Be Unfaithful" (featuring Sarah Jones) - 1:12
 "Wife 4 Life" (featuring 4th Avenue Jones og K-Ci) - 4:06
 "Lady Liberty Needs Glasses" (featuring Malcolm Jamal Warner) - 2:23
 "Family Tree" (featuring Lamar Antwon Robinson og The IMPACT Repertory Theatre) - 3:21
 "Thug Blues" (featuring Lamar Antwon Robinson, Tina Thomas Bayyan og The IMPACT Repertory Theatre) - 4:46
 "The Sun and the Moon" (featuring Chief Okena Littlehawk) - 1:56

Hitliste 
Album

Kilder 

Album fra 2000
Album udgivet posthumt
Kompilationer
Tupac Shakur-album
Lifter

Ordet lifter har flere betydninger:
 Lift - i flertal.
 Elektrohydrodynamisk-lifter
Johan Cornelius Krieger (1917-1984)

Johan Cornelius Krieger (født 30. maj 1917 i Helsingør, død 29. februar 1984) var en dansk brigadechef.

Han var søn af kaptajn, brandinspektør Axel Krieger (1888-1963) og hustru Alba født Schierning (1890-1953), blev sekondløjtnant 1939 og premierløjtnant af infanteriet 1943. Krieger var kolonne-assistent ved Statens civile Luftværn 1944-45, i Dansk Røde Kors og International Tuberculosis Campaign 1946-51, sektionsleder i CF-korpset 1951, ved Nordsjællandske CF-kolonne, 1953 næstkommanderende ved Civilforsvarsstyrelsens hjælpekommando til Holland i anledning af stormflodkatastrofen, var på Senior Officers kursus på Civil Defense Staff College, England i 1954, chef for transportkommandoet ved transport af hjælpesygehus til Ungarn 1956 og blev sektionschef, tjenstgørende ved Civilforsvarsstyrelsen 1956. Han var på studieophold ved Paris' brandvæsen 1958, blev kolonnechef 1964, chef for CF-korpsets befalingsmandsskole, på NATO Defence College, Paris 1965-66, blev brigadechef 1965 og chef for Civilforsvarsstyrelsens 6. kontor. Han var tillige brandinspektør ved Frederiksberg Brandvæsen 1961-65.

Han var Ridder af 1. grad af Dannebrogordenen, bar Civilforsvars-Forbundets Hæderstegn, Dansk Røde Kors' Hæderstegn og bar en række udenlandske ordner.

Krieger blev gift 13. januar 1940 med Grethe Vibeke Grabod (21. juli 1915 i Varde - ?), datter af direktør Victor Grabod (død 1970) og hustru Ketty født Kruchow (død 1943).

Kilder 
 Kraks Blå Bog 1974

Eksterne henvisninger 
 

Johan Cornelius 5
Riddere af 1. grad af Dannebrog
Officerer fra Danmark
Kontorchefer fra Danmark
Personer fra Helsingør
Danskere i 1900-tallet
Brandfolk fra Danmark
Ansatte i Civilforsvaret
Bergvik Skog

Bergvik Skog AB er en af Sveriges største skovejende virksomheder med hovedkontor i Falun. Virksomheden ejer skov med et areal på omkring 2,9 millioner hektar i Sverige og 100.000 hektar i Letland.

Bergvik Skog AB koncernen blev etableret den 25. marts 2004 i forbindelse med at Bergvik Skog erhvervede al den skov som Stora Enso og Korsnäs AB tidligere ejede i Sverige. Dette udgjorde i alt 1.542.000 hektar produktivt skovbrug fra Stora Enso og 321.000 hektar fra Korsnäs. Bergvik erhvervede samtidig to skovplanteskoler fra Stora Enso og én fra Korsnäs.

Bergvik Skog AB har indgået langsigtede aftaler med Stora Enso og Korsnäs AB når det kommer til salg af avseende försäljning av træfældningsrettigheder. Bergvik har også indgået aftaler om køb af tjenester fra Stora Enso og Korsnäs AB.

Kildehenvisninger

Se også 
 Stora Enso
 Korsnäs AB

Eksterne henvisninger 
 Officiel hjemmeside 

Skovbrugsvirksomheder fra Sverige
Etableret i 2004
Veterancentret

Veterancentret er Forsvarets institution der koordinerer støtten til soldater, veteraner, efterladte og pårørende før, under og efter Danmarks internationale engagementer.

Organisering 

Veterancentret er opdelt i tre afdelinger samt en stab:
 Militærpsykologisk afdeling
 Rehabilitering og rådgivning
 Videnscenter

Opgaver og ydelser 
Veterancentret opgave er at give mulighed for alle veteraner kan anvende deres særlige kompetencer og erfaringer fra internationale operationer i det civile samfund samt øge opmærksomheden og anerkendelsen af veteranernes virke for Danmark. Videnscentret samler informationer og erfaringer der kan udvikle og forbedre indsatsen for de danske veteraner.

Vi tilvejebringer relevant viden om veteranområder, som danner grundlag for udvikling af den danske veteranindsats.

Ydelser og tjenester 
Veterancentrets ydelser og tjenester omfatter blandt andet
 Ansatte og tidligere ansatte
 Socialrådgivning før udsendelse samt efterfølgende problemstillinger der relaterer sig til udsendelse
 Socialrådgivning for alle der efter udsendelse forlader fra forsvaret
 Socialrådgivning i forbindelse med repatriering
 Socialrådgivning i forbindelse akklimatiseringsforløb
 Samtale med job- og uddannelsesrådgiver før udsendelse
 Jobsøgningskurser
 Hjemkomstorientering
 Individuel samtale med job- og uddannelsesrådgiver
 Døgntelefon
 Psykologhjælp
 Psykologisk netrådgivning.
 Opsøgende indsats 2, 5 og 8 år efter udsendelse
 Bistå med anmeldelse af- og opfølgning på arbejdsskader
 Bistand til diverse ansøgninger og løbende sager med andre myndigheder
 Samarbejde med offentlige myndigheder: kommuner, herunder jobcentre, familiecentre, læger og speciallæger, psykologer, Arbejdsskadestyrelsen med flere.
 Bistand til rehabiliteringsforløb
 Koordination af rehabiliteringsforløb med involverede aktører
 Udarbejdelse af handlingsplan og job- og uddannelsesplan
 Social udredning
 Pårørende
 Pårørendearrangementeter før, under og efter udsendelse
 Individuel socialfaglig støtte
 Psykologhjælp
 Døgntelefon
 Psykologisk netrådgivning.

Eksterne links 
 veteran.forsvaret.dk 
 Fonden Danske Veteranhjem

Forsvaret
Etableret i 2011
Bygninger, konstruktioner og anlæg i Ringsted
Danmarks militær